ปู่ 'ชาร์ลี มังเกอร์' ฟาดอีก! หยัน 'คริปโต' น่าขยะแขยงพอ ๆ กับ 'ฝาท่อน้ำทิ้ง'
ชาร์ลี มังเกอร์ (Charlie Munger) รองประธานของ Bergshire Hathaway และนักลงทุนระดับตำนาน ออกมาวิจารณ์การลงทุนในคริปโตเคอร์เรนซีอีกครั้ง เย้ยหยันน่าขยะแขยงไม่ต่างจาก 'ฝาท่อน้ำทิ้ง' และยังเป็นบ่อนทำลายสกุลเงินอื่น ๆ ของโลก พร้อมย้ำคริปโตเป็นชุมชนของคนชั่วที่สร้างสตอรี่หลอกขายเหรียญฯ ดิจิทัลที่ไม่มีมูลค่าเหล่านี้
13 ก.ค. 2565

ทั้งนี้ ชาร์ลี มังเกอร์ ได้ให้สัมภาษณ์ประเด็นดังกล่าวกับทาง Australian Financial Review ถึงการลงทุนในคริปโตเคอร์เรนซีว่า เป็นเรื่องอุปทานหมู่ล่อเม่าเข้ากองไฟ เป็นการลงทุนทิพย์ คนที่คิดไปลงทุนกับเหรียญฯ เหล่านี้จัดอยู่ในข่ายไร้สติ โดยเขาย้ำเตือนว่า มันไม่มีมูลค่า เป็นเพียงเกมการฟอกเงิน แถมยังทำลายสิ่งแวดล้อมด้วย"เวลาผมเห็นเรื่องพวกนี้ (คริปโตฯ) ผมจะหนีไปให้ไกล ๆ ก่อนเลย เหมือนเวลาเห็นฝาท่อน้ำทิ้งอ่ะ ผมก็แนะนำให้พวกคุณทุกคนทำแบบเดียวกับผมด้วยนะ" มังเกอร์ กล่าวอ้างอิง